પાકિસ્તાનની નવી સરકારે સત્તા સંભાળતાની સાથે જ ખર્ચાઓ પર કાપ મૂકવાની નીતિ અપનાવી હતી. વડાપ્રધાનની પાર્ટીએ સરકારી સંપત્તિઓની નિલામી પણ કરી અને નેતાઓ તથા ઉચ્ચ અધિકારીઓના પ્રવાસ ખર્ચ તેમજ સરકારી સુવિધાઓ પર પણ અંકુશ લગાવ્યો હતો. પરંતુ પાકિસ્તાનની ફેડરલ ઇન્વેસ્ટિગેશન એજન્સી દ્વારા એક રિપોર્ટ જાહેર કરવામાં આવ્યો છે જેમાં વિદેશોમાં બેનામી સંપત્તિ ધરાવતા પાકિસ્તાનીઓ સામે તપાસ હાથ ધરવામાં આવી હતી. ચોંકાવનારી વાત એ છે આ રિપોર્ટમાં જે પ્રમુખ પાકિસ્તાનીઓ વિરૂદ્ધ તપાસ કરવામાં આવી રહી છે તેમાં એક નામ વડાપ્રધાન ઇમરાન ખાનની બહેનનું છે. જે 44 જેટલા પાકિસ્તાનના રાજકીય નેતા અને ઉચ્ચ અધિકારીઓ સાથે UAEમાં બેનામી સંપત્તિઓની માલિક છે.